בפברואר 2016 חתמה קלי על חוזה הבוגרות הראשון שלה. היא השתתפה במשחק מול סנדרלנד ב-25 ביוני, ואז הושאלה לקבוצת אברטון מליגת הצ'מפיונשיפ לנשים לתקופה של שלושה חודשים. באוקטובר אותה שנה חזרה לארסנל והשתתפה בשלושה משחקים נוספים בעונה, אותה סיימה הקבוצה במקום השלישי עם מאזן 10–4–2. ארסנל זכתה גם בגמר גביע ה-FA לנשים ב-2016 באצטדיון וומבלי. למרות שקלי הייתה בסגל, היא לא שיחקה במהלך הניצחון 0–1 של הקבוצה על צ'לסי.
בפברואר 2017 חידשה קלי את החוזה בארסנל, שיחקה 7 פעמים במדי המועדון, כבשה שני שערים, ובחודש יולי הושאלה שוב לאברטון. במדי אברטון היא השתתפה ב-4 משחקים והבקיעה שני שערים.
בינואר 2018 עברה קלי באופן קבוע לאברטון בחוזה עד קיץ 2020, לצד חברתה לארסנל טיילור הינדס. באותה עונה השתתפה ב-15 משחקים וכבשה שני שערים. אברטון סיימה במקום התשיעי עם מאזן 4–12–2. במהלך עונת 2018–2019 של הצ'מפיונשיפ לנשים השתתפה קלי ב-11 משחקים וכבשה שער במהלך התיקו 3-3 של הקבוצה מול ברייטון והוב אלביון, למרות ששיחקה עם פציעה בקרסול לאורך העונה.
לאחר שעברה ניתוח בקרסול, 2019 סימנה נקודת מפנה בקריירה של קלי. היא הבקיעה תשעה שערים ב-12 משחקים עבור אברטון בעונת הצ'מפיונשיפ לנשים 202–2019 ועזרה למועדון לטפס בטבלה מהמקום העשירי למקום השישי. היא הייתה הכובשת הרביעית בליגה ומלכת השערים של אברטון. במהלך המשחק השני של הקבוצה בעונה כבשה קלי צמד שהעלה את אברטון לניצחון 2–0. סרטון של השער השני שלה במשחק הפך לוויראלי. קלי נבחרה לשחקנית החודש של הליגה לספטמבר ובאוקטובר. ההופעה של קלי בתחילת העונה זיכתה אותה להיבחר גם לנבחרת הלאומית. בינואר 2020 כבשה קלי שלושער מול רידינג שהעלה את אברטון לניצחון 3–1. זה היה השלושער הראשון של שחקנית אברטון מאז 2013.
ביוני 2020 החליטה קלי לא לחדש את החוזה שלה באברטון ועזבה את הקבוצה לטובת חוזה לשנתיים עם מנצ'סטר סיטי, עליו חתמה ב-3 ביולי 2020.
במשחק מול טוטנהאם הוטספר ב-4 באוקטובר היא הבקיעה צמד והעלתה את הקבוצה לניצחון 4-1. כמה ימים לאחר מכן, היא הבקיעה בעיטת עונשין במשחק מול צ'לסי שהסתיים בהפסד 3–1.
ב-5 במאי 2021 ספגה קלי פציעה ברצועה הצולבת הקדמית.
קריירה בינלאומית.
קלי ייצגה את אנגליה בנבחרת הבוגרת וכן במספר נבחרות נוער, כולל הקבוצות עד גיל 17 ועד גיל 20.
ב-2013 התחרתה קלי באליפות אופ"א לנשים עד גיל 17. בנובמבר 2015 היא השיגה שער שוויון מול איטליה והשיגה לנבחרתה תוצאת תיקו.
באוגוסט 2018 נבחרה לסגל נבחרת אנגליה לגביע העולם בכדורגל נשים עד גיל 20 שזכתה במדליית הארד באליפות.
קלי ערכה את הופעת הבכורה שלה בנבחרת הבוגרת בנובמבר 2018, כשנכנסה כמחליפה במשחק ידידות מול אוסטריה שהסתיים בניצחון 0–3 של אנגליה היא נכללה בסגל אנגליה ליורו 2022 לנשים של אופ"א, ובמשחק הגמר ב-31 ביולי כבשה את שער הניצחון בהארכה בדקה ה-110 מול גרמניה, והבטיחה את הניצחון והאליפות הראשונה לאנגליה
Risk It All
Risk It All הוא סינגל של הזמרת-יוצרת הבריטית, אלה הנדרסון, המקהלה הבריטית, House Gospel Choir, והצמד המוזיקלי הבריטי, ג'סט קידין . השיר יצא, על ידי חברות התקליטים וורנר מיוזיק גרופ, Major Tom's ואסיילום רקורדס, ב-20 באוגוסט 2021. השיר נכתב על ידי אלה הנדרסון, שארלוט הנינג, לואיס תומסון ורוב האוורי, והופק על ידי ג'סט קידין.
נכון ליולי 2022, השיר הושמע למעלה מ-27 מיליון פעמים בספוטיפיי, ולמעלה ממיליון פעמים ביוטיוב.
צבי סוכות
צבי סוכות (נולד בט"ו בתשרי ה'תש"ן, 1990) הוא פעיל ימין, עורך השבועון "גילוי דעת" לשעבר, יו"ר תנועת אמונים, לשעבר מנכ"ל מפלגת עוצמה יהודית, דובר היישוב יצהר ועוזרו של יו"ר מועצה אזורית שומרון יוסי דגן.
מקום 11 ברשימת "הציונות הדתית" לכנסת ה25
ביוגרפיה.
נולד וגדל במשפחה חרדית בביתר עילית. בצעירותו למד במוסדות אדרת אליהו בעיר העתיקה בירושלים. בעקבות תוכנית ההתנתקות עזב את הציבור החרדי והצטרף לנוער הגבעות. בהמשך למד ולימד בישיבת עוד יוסף חי ביצהר.
בקיץ 2017 מונה למנכ"ל מפלגת עוצמה יהודית. בהמשך היה עוזרו ויועצו הפוליטי של יושב ראש מועצה אזורית שומרון יוסי דגן.
יחד עם אביחי בוארון הוביל את מאבק מתיישבי עמונה נגד הפינוי, ולאחר מכן השתתף במאבק להקמת ההתנחלות עמיחי למפונים. בשנת 2021 הוביל את הקמת המאחז אביתר בשומרון. סוכות פעיל קבוע בהקמת נקודות התיישבות ביהודה ושומרון.
במרץ 2020 מונה לדובר ההתנחלות יצהר, שבה הוא מתגורר.
ב-2021 הקים את "תנועת אמונים", לשמירה על הטבע וניקיונו ביהודה ושומרון. פעילותה כוללת ניקיון מעיינות, ועידוד השתתפות תלמידי בתי ספר בחפירות ארכאולוגיות. במסגרת פעילותה של התנועה יזם סוכות את פרויקט "שישי ציוני", לעידוד ישראלים לטייל באזור יהודה ושומרון. לדבריו זאת תגובת נגד לתופעה דומה שיזמה הרשות הפלסטינית כדי לדחוק את המטיילים היהודים.
בפברואר 2022 החל לערוך את עלון השבת "גילוי דעת".
במאי 2022 פורסם סרטון ויראלי של סוכות מסיר דגל הרשות הפלסטינית שנתלה בכביש 60 ביישוב חווארה. הסרטון הפך ויראלי ופורסם בתקשורת הישראלית והפלסטינית, וכן על ידי אושיות רשת ברשתות החברתיות.
ביולי 2022 הקים, יחד עם יושב ראש מועצה אזורית שומרון, יוסי דגן, את "קמפיין V22" שנועד לעודד הצבעת תומכי המפלגות הימניות בבחירות 2022. סוכות התמודד בהבחירות המקדימות במפלגת הציונות הדתית ונבחר למקום החמישי. לאחר איחוד הרשימה עם מפלגת עוצמה יהודית, שובץ במקום ה-11 ברשימה המאוחדת לכנסת.
פעילות.
ב-18 בינואר 2010, הוא נעצר יחד עם 9 אנשים נוספים במסגרת חשד לתכנון הצתת מסגד.
בינואר 2012, הורחק מיהודה ושומרון לתשעה חודשים בצו מנהלי שמטרתו "לשמור על ביטחון התושבים". לטענתו, לא נומק בפניו סיבת מתן הצו.
ב-25 בדצמבר 2015, הוא ארגן הפגנה נגד השב"כ בתל אביב בה שיחזר את העינויים לכאורה של אסירים יהודים שעל פי החשד היו מעורבים בפיגוע בדומא.
ב-6 ביולי 2017, נעצר על ביצוע פעולת תג מחיר.
משפחה וחיים אישיים.
סוכות נשוי לחיה (בתו של הרב הלל ליברמן שנרצח על ידי מחבל בדרכו לקבר יוסף בתשרי התשס"א, עם פרוץ האינתיפאדה השנייה) לבני הזוג חמש בנות, והם מתגוררים ביצהר.
אלבומי מחווה למדונה
הערך אלבומי מחווה למדונה כולל את אלבומי המחווה המוקדשים לזמרת-יוצרת האמריקאית מדונה, שיצאו במרוצת השנים. מאז הופעת הבכורה שלה בשנות ה-80, אמנים מגוונים הקליטו אלבומי מחווה עבורה. בעוד שהיא בעיקר אמנית פופ, דאנס ואלקטרוניקה, אלבומי המחווה שלה הוקלטו במגוון רחב של סוגות וסגנונות שונים, כולל אינסטרומנטלי, ג'אז, מוזיקת ילדים ומוזיקה קלה.
כמה אמנים שהופיעו באלבומים הללו, החל מתזמורת הפילהרמונית המלכותית, מאד'האוס, ואריאל פינק ועד דה טייד , אחיות צ'אפין ולבנדר דיימונד . אלבומים אלו הופצו דרך חברות תקליטים גדולות כמו יוניברסל מיוזיק גרופ וקולומביה רקורדס ועד חברות תקליטים עצמאיות כמו קלאופטרה רקורדס, צ'רי רד רקורדס ומינימל ויניל בין היתר.
חלק מאלבומי המחווה למדונה נבדקו ונסקרו על ידי מבקרי מוזיקה שונים ברחבי העולם, וזכו לתגובות חיוביות או שליליות כאחד. אלבומים בולטים כוללים את (2010), (2007) ו- (2011) מסדרת התקליטורים . בשנת 2011, פייפר באג רקורדס עשתה עיבוד מחודש לאלבום האולפן השלישי שלה, "True Blue", בעוד שחברת התקליטים צ'ארלי רקורדס הוציאה סדרה של אלבומי מחווה למדונה.
Glitterball
Glitterball הוא סינגל של הצמד המוזיקלי הבריטי, סיגמא, בשיתוף פעולה עם הזמרת-יוצרת הבריטית, אלה הנדרסון. השיר יצא, על ידי חברות התקליטים אול אראונד דה וורלד פרודקשנס ו-3 ביט רקורדס, ב-24 ביולי 2015. השיר נמצא באלבום האולפן הראשון של הצמד, "Life". השיר נכתב על ידי ויין הקטור וקיש מאוב והופק על ידי סיגמא.
נכון ליולי 2022, השיר הושמע למעלה מ-39 מיליון פעמים בספוטיפיי, ולמעלה מ-18 מיליון פעמים ביוטיוב.
פנטזיה על נושאים סרביים
פנטזיה על נושאים סרביים, אופ. 6, היא פנטזיה מוזיקלית המשלבת מוטיבים סרבים מאת המלחין ניקולאי רימסקי-קורסקוב משנת 1867. מורו ודמות האב של רימסקי-קורסקוב באותה עת, מילי באלאקירב, ניצח על הביצוע הראשון של יצירה זו במאי 1867. היצירה ידועה בשם פנטזיה סרבית.
רקע.
הפנטזיה הייתה למעשה רעיון של באלאקירב בעבור רימסקי-קורסקוב הצעיר להלחין יצירה בעבור קונצרט שניתן לתומכי הפאן-סלאביזם שתוכנן ל-24 במאי 1867. באלאקירב השתמש במוטיבים של היצירה הזו בעבודותיו. רימסקי-קורסקוב כתב באוטוביוגרפיה שלו, My Musical Life, כי לא האמונה בפאן-סלאביזם גרמה לו לכתוב את היצירה, אלא היופי של הנושאים עצמם הקסימו אותו. רימסקי-קורסקוב הלחין יצירה זו במהירות ובלי יותר מידי תיקונים, ובכל זאת באלאקירב אהב אותה.
סקירה ממרץ 1868 על היצירה שכתב פיוטר איליץ' צ'ייקובסקי, שבה הזכיר גם את הסימפוניה הראשונה של רימסקי-קורסקוב, מצאה חן בעיני חוג באלאקירב והתחבב עליהם. צ'ייקובסקי כבר הכיר את בלאקירב ועבד איתו על פתיח לפנטזיה שלו רומיאו ויוליה. הביקורת התומכת על רימסקי-קורסקוב פתחה לו את הדלת לפגוש את שאר חברי החמישה פנים אל פנים בחודש שלאחר מכן.
בשנת 1887 תיקן רימסקי-קורסקוב את היצירה כדי להכין אותה למהדורה חדשה שבוצעה על ידי חברת ההוצאה לאור של מיטרופן בלאייב, שרימסקי-קורסקוב היה חבר בה. הוא נפגש עם בלאייב במסגרת חוג בלאייב.
היצירה אורכת בין 7 ל-8 דקות.
תזמור.
פיקולו, 2 חלילים, 2 אבובים, 2 קלרינטים, 2 בסונים, 4 קרנות יער, 2 חצוצרות, 3 טרומבונים, טימפני, משולש, טמבורין, מצלתיים, מערכת תופים, כלי מיתר.